OBH  1677/1996.
Az állampolgári jogok országgyűlési biztosa általános helyettesének jelentése
Ügyintéző: Szövérffyné Mészáros Olga

Az eljárás megindulása

M.A.-né budapesti lakos, miután megvásárolta önkormányzati tulajdonú lakását, arról kívánt volna meggyőződni, hogy a földhivatal nyilvántartásába miként került bejegyzésre a lakásához tartozó helyiségek közül is a terasz, tekintettel arra, hogy az kizárólag az ő bérleményéből közelíthető meg. Segítségünket kérte, hogy iratanyagába betekinthessen.

Érintett alkotmányos jogok   1949. évi XX. tv. A Magyar Köztársaság Alkotmánya.
				Jogállamiság (Alkotmány 2.§ (1) bek.).

Alkalmazott jogszabályok	1957. évi IV. tv. az államigazgatási eljárás szabályairól.
				44.§ (1) bek. az ügyfél iratokba betekintései és másolat 					készítési joga.
				1993. évi LIX. tv. 18.§ (2) bek. az állampolgári jogok ország-      				gyűlési biztosa tájékoztatást és felvilágosítást kérhet hatósági 				eljárásról.

Megállapított tényállás

A Fővárosi Kerületek Földhivatala nem biztosította a panaszos részére a lakástulajdona bejegyzésére vonatkozó irat-betekintési jogot.

Vizsgálat megállapításai

A Fővárosi Kerületek Földhivatala elismerte a jogsérelem okozást és a panasz megalapozottságát. Az országgyűlési biztos közbenjárását megelőzően megállapítást nyert, hogy az önkormányzattól átadott ingatlan-nyilvántartási bejegyzésre vonatkozó iratanyagból hiányzott az alapító okirat. Mivel az ügyfél éppen ennek adatait és tartalmát kívánta ellenőrizni, és mivel ez nem volt fellelhető, valóban megtagadták a betekintést. De ezzel egyidőben haladéktalanul gondoskodtak az irat pótlásáról. Az irat pótlásának megtörténtéről az ügyfelet a földhivatal értesíteni fogja.

Budapest, 1996. október 1.

Dr. Polt Péter